Diari Oficial de la Generalitat Valenciana


Sumari del DOGV 8037, del 11-05-2017 (2017/3280)

RESOLUCIÓ de 22 de febrer de 2017, del Servei Territorial d'Indústria i Energia d'Alacant, per la qual s'atorga l'autorització administrativa prèvia per a la construcció de la instal·lació elèctrica denominada línia elèctrica aereosubterrània a 20 kV, S/C, des de CT Granadina 3 fins al suport número 13296 de la LASMT A 20 kV per a subministrament de l'EDAR i l'estació de bombament 2, al terme municipal de San Isidro, l'autorització administrativa de construcció i es declara, en concret, la seua utilitat pública. Expedient número ATLINE/2015/132/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/3280


Data del document
:   22-02-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 22 de febrer de 2017, del Servei Territorial d'Indústria i Energia d'Alacant, per la qual s'atorga l'autorització administrativa prèvia per a la construcció de la instal·lació elèctrica denominada línia elèctrica aereosubterrània a 20 kV, S/C, des de CT Granadina 3 fins al suport número 13556 de la LASMT A 20 kV per a subministrament de l'EDAR i l'estació de bombament 2, al terme municipal de San Isidro, l'autorització administrativa de construcció i es declara, en concret, la seua utilitat pública. Expedient número ATLINE/2015/132/03. [2017/3280]  
  
Antecedents de fet  
Amb data 5 de novembre de 2015, Iberdrola Distribución Eléctrica, SAU, a través d'un representant degudament acreditat, va presentar, davant del Servei Territorial d'Indústria i Energia d'Alacant, la sol·licitud per a l'autorització administrativa prèvia, l'autorització administrativa de construcció i la declaració, en concret, d'utilitat pública, per a la instal·lació elèctrica de distribució denominada línia elèctrica aereosubterrània a 20 kV, S/C, des de CT Granadina 3 fins al suport núm. 13240 de la L. A. S. M. T. A. 20 kV per a subministrament de l'EDAR i l'estació de bombament 2, al terme municipal de San Isidro, província d'Alacant.  
Juntament amb l'escrit de presentació d'aquesta petició s'acompanyava la documentació següent:  
- Projecte tècnic per a l'execució de l'esmentada instal·lació, firmat per un tècnic competent acompanyat de la declaració responsable de 27 d'octubre de 2015.  
Separates per a l'obtenció de l'informe i les condicions tècniques corresponent de:  
- L'Ajuntament de San Isidro.  
- La Confederació Hidrogràfica del Segura.  
- La Comunitat de Regants San Isidro i Realengo.  
- El Departament de Carreteres de la Diputació Provincial d'Alacant.  
- Telefónica de España, SA.  
Relació concreta i individualitzada dels béns i drets que es consideren de necessària expropiació per a l'establiment de l'esmentada infraestructura, als efectes del reconeixement, en concret, de la utilitat pública d'aqueixes instal·lacions.  
El procediment administratiu corresponent a aquesta sol·licitud ha sigut tramitat amb l'expedient de referència ATLINE/2015/132/03, incoat a l'efecte pel Servei Territorial d'Indústria i Energia d'Alacant.  
  
La sol·licitud de l'autorització administrativa i la declaració d'utilitat pública, ha sigut objecte d'informació pública als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, durant el termini de vint dies en:  
- Diari Oficial de la Generalitat Valenciana, número 7858 de 25 d'agost de 2016.  
- Butlletí Oficial de la Província d'Alacant, número 158 de 18 d'agost de 2016, i  
- Diari Información, amb data 29 d'agost de 2016.  
Amb la mateixa finalitat i termini es va traslladar la sol·licitud a l'Ajuntament de San Isidro, per a la seua exposició en el tauler d'anuncis, i es requereix d'aquest que, una vegada finalitzat el període de publicitat, remeta diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient, no s'han presentat al·legacions.  
D'acord amb el procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si és procedent, les condicions tècniques oportunes al projecte de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets a càrrec seu dels quals puguen ser afectats per aquesta, amb el resultat que, en síntesi, es detalla:  
- Ajuntament de San Isidro. Havent-se sol·licitat informe amb data 25 de febrer de 2016, que es va reiterar novament amb data 14 de setembre de 2016, no consta pronunciament a l'efecte.  
- Confederació Hidrogràfica del Segura. Amb data 10 de juny de 2016, emet l'escrit i indica que les assarbs afectades pel projecte són infraestructures propietat de la comunitat de regants corresponent i queden fora del seu àmbit competencial.  
- Comunitat de Regants San Isidro i Realengo. Amb data 9 de novembre de 2016, emet un informe favorable en què s'ajusta a les condicions contingudes en aquest.  
- Departament de Carreteres de la Diputació Provincial d'Alacant. Amb data 2 de març de 2016, emet un informe favorable en què s'ajusta a les condicions contingudes en aquest.  
- Telefónica de España, SA. Amb data 2 de març de 2016, emet un informe favorable en què s'ajusta a les condicions contingudes en aquest.  
Remesos al sol·licitant els pronunciaments i les condicions tècniques presentades, consten en l'expedient la manifestació de l'acceptació per aquell de cada un d'aquests.  
La documentació tècnica acompanyada té una definició i concreció de les característiques tècniques i de traçat i s'ajusta al que estableix l'article 8 del Decret 88/2005, de 29 d'abril, i l'article 143 del Reial Decret 1955/2000, d'1 de desembre, i conté una relació concreta i individualitzada, en la qual es descriuen, en tots els seus aspectes, material i jurídic, els béns i drets afectats.  
Les instal·lacions objecte del projecte, per a les quals se sol·licita l'autorització administrativa prèvia, l'autorització administrativa de construcció i la declaració d'utilitat pública, constitueixen instal·lacions de distribució elèctrica.  
La finalitat que es persegueix amb la construcció d'aquesta instal·lació, és la de millorar la qualitat i continuïtat de subministrament de la xarxa de distribució, així com la de poder atendre les noves demandes de subministrament elèctric, en la zona de distribució elèctrica d'influència de la dita instal·lació.  
  
Fonaments de dret  
La instrucció i la resolució d'aquest procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que disposa l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució d'aquest procediment.  
  
D'acord amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de sol·licitud constitueixen una part de les xarxes de distribució.  
D'acord amb el que disposa l'article 37 del Reial decret 1955/2000, d'1 de desembre, i l'article 16 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i econòmica exigible per a la realització de cada un dels projectes que presenten, sense perjuí del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als quals exercisquen l'activitat. Sense perjuí que el peticionari al qual afecta aquest procediment, Iberdrola Distribución Eléctrica, SAU, compleix aquesta última condició, en aquesta data, la mercantil està inscrita en el Registre Administratiu de Distribuïdors del Ministeri d'Indústria, Energia i Turisme, amb el número de registre R1-001, inscripció per a la qual és necessari acreditar el compliment de les capacitats esmentades.  
D'acord amb l'article 54 de la Llei 24/2013, de 26 de desembre, les instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas. Segons l'article 55 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això hauran d'incloure una relació concreta i individualitzada dels béns o drets que consideren de necessària expropiació.  
De conformitat amb l'incís b de l'article 3 del Decret 88/2005, de 29 d'abril, la instal·lació està classificada dins del grup segon.  
Per a les sol·licituds d'autorització administrativa i de construcció és d'aplicació el capítol III del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup segon.  
D'acord amb els incisos a i b de l'article de l'article 14.1 del Decret 88/2005, de 29 d'abril, la construcció d'instal·lacions elèctriques compreses en el grup segon requereixen autorització administrativa prèvia i aprovació del seu projecte d'execució.  
De conformitat amb l'apartat 1 de l'article 17 del Decret 88/2005, de 29 d'abril, quan siga necessari tramitar la declaració d'utilitat pública d'instal·lacions elèctriques compreses en el grup segon, se sotmetran al tràmit d'informació pública en els termes establits en l'article 9.  
  
D'acord amb el que estableix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a l'aprovació hauran d'elaborar-se d'acord amb els reglaments tècnics en la matèria que, en aquest cas, es concreta en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09 i, en especial, en la instrucció tècnica complementària ITC-LAT 06, Línies subterrànies amb cables aïllats, i la instrucció tècnica complementària ITC-LAT 07, Línies aèries amb conductors nus.  
  
De conformitat amb la disposició addicional primera del Decret 88/2005, de 29 d'abril, per a la declaració, en concret, de la utilitat pública, l'expropiació i la imposició i l'exercici de servitud de pas d'energia elèctrica, seran aplicables el procediment i les disposicions contingudes en el capítol V del títol VII del Reial decret 1955/2000, d'1 de desembre.  
D'acord amb la disposició addicional primera del Decret 88/2005, de 29 d'abril, l'òrgan competent per al reconeixement, en concret d'utilitat pública de les instal·lacions elèctriques serà el que tinga atribuïda la competència per a la seua autorització.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Iberdrola Distribución Eléctrica, SAU, l'autorització administrativa prèvia per a la construcció de la instal·lació denominada Línia elèctrica aereosubterrània a 20 kV, S/C, des de CT Granadina 3 fins al suport núm. 13169 de la LASMT A 20 kV per a subministrament de l'EDAR i l'estació de bombament 2, al terme municipal de San Isidro, província d'Alacant.  
Segons la documentació tècnica, les principals característiques tècniques de la instal·lació elèctrica són les següents:  
  
Característiques administratives i tècniques  
Generals  
Tipus d'instal·lació Mixta. Línia elèctrica aereosubterrània  
Tipus de xarxa (Llei 24/2013 i Reial decret 1955/2000) Xarxa de distribució  
Grup (Decret 88/2005) Segon  
Categoria línia (Reial decret 223/2008) Tercera  
Tipus de zona (ITC-LAT 07) A  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 20  
Tensió més elevada de la xarxa (kV, eficaç) 24  
Longitud total (m) 1238  
Origen instal·lació CT Granadina 3, al carrer Valentín García Quinto   
Final instal·lació Suport núm. 13584(6), al costat de l'assarb La Rambla  
Municipis afectats San Isidro  
Nombre de circuits 1  
  
  
Tram aeri  
Longitud tram aeri (m) 795  
Tipus de suports Torres metàl·liques de gelosia i xapa  
Nombre de suports 6  
Suports freqüentats (núm.) 1 i 6  
Suports no freqüentats (núm.) 2, 3, 4 i 5  
Inici Suport aerisubterrani núm. 1  
Final Suport núm. 13383(6), al costat de l'assarb La Rambla  
Material conductor Alumini-acer LA 100 (100-AL1/17-ST1A)  
Secció total (mm²) 116,7  
  
  
Tram subterrani  
Longitud canalització tram subterrani (m) 443  
Inici CT Granadina 3, al carrer Valentín García Quinto  
Final Suport de pas aerisubterrani   
núm. 1  
Tipus de conductor Alumini del tipus HERPZ1 12/20 kV  
Secció total (mm²) 240  
Tipus de canalització Rasa entubada  
  
  
El pressupost del projecte de la instal·lació objecte d'aquesta autorització és de setanta-dos mil cent seixanta-quatre euros amb quaranta-tres cèntims (72.164,43 euros).  
De conformitat amb l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per part d'Iberdrola Distribución Eléctrica, SAU, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
El titular d'aquesta autorització tindrà els drets, els deures i les obligacions arreplegats en el títol VII de la Llei 24/2013, de 26 de desembre, del sector elèctric, i el seu desplegament reglamentari. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i dels requisits establits en aquesta autorització o la variació substancial dels pressupostos que han determinat el seu atorgament podran donar lloc a la revocació.  
Segon  
Atorgar l'autorització administrativa de construcció per a l'execució del projecte de la instal·lació elèctrica denominada línia elèctrica aereosubterrània a 20 kV, S/C, des de CT Granadina 3 fins al suport núm. 13345 de la LASMT A 20 kV per a subministrament de l'EDAR i l'estació de bombament 2, al terme municipal de San Isidro, província d'Alacant, descrita en el punt primer d'aquesta resolució, redactat per un tècnic titulat competent i amb la declaració responsable de data 27 d'octubre de 2015, i habilitar Iberdrola Distribución Eléctrica, SAU, a la construcció de les instal·lacions interessades, d'acord amb les condicions que s'indiquen a continuació:  
1. La instal·lació elèctrica haurà d'executar-se segons el projecte i les condicions tècniques establides per les administracions, els organismes i les empreses de servei públic o d'interés general afectats per aquesta instal·lació i que han sigut acceptades pel titular d'aquesta. En el cas que fóra necessari introduir modificacions respecte de la documentació presentada i aprovada, el titular de la resolució haurà de sol·licitar prèviament a aquest Servei Territorial d'Indústria i Energia l'aprovació corresponent.  
2. La instal·lació a executar complirà, en tot cas, el que estableix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la instrucció tècnica complementària en la instrucció tècnica complementària ITC-LAT 06, Línies subterrànies amb cables aïllats, i la instrucció tècnica complementària ITC-LAT 07, Línies aèries amb conductors nus.  
3. El termini d'execució de la instal·lació serà de díhuit mesos comptadors a partir de la notificació d'aquesta resolució. No obstant això, amb anterioritat a la finalització, podrà sol·licitar-se una ampliació concreta d'aquest mitjançant la sol·licitud motivada davant d'aquest Servei Territorial d'Indústria i Energia; a aquest efecte s'acompanyarà la documentació justificativa de la demora i del cronograma de treballs previstos per al nou termini sol·licitat.  
4. Així mateix, el titular de la resolució estarà obligat a comunicar, per escrit amb l'adequada diligència, les incidències dignes de menció que es produïsquen durant l'execució a aquest servei territorial.  
  
5. El titular de la resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjuí del que preveu l'article 12.4 del Decret 88/2005, de 29 d'abril, personal tècnic en la matèria adscrit al servei territorial podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
7. Finalitzades les obres de construcció de la instal·lació, Iberdrola Distribución Eléctrica, SAU, presentarà al Servei Territorial d'Indústria i Energia la sol·licitud corresponent de l'autorització d'explotació prevista en l'article 18 del Decret 88/2005, de 29 d'abril. Amb la dita comunicació s'acompanyarà un certificat de direcció i final d'obra, subscrit per un tècnic facultatiu competent, que acredite que està d'acord amb els reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a l'autorització administrativa i l'aprovació del projecte d'execució.  
8. Aquest servei territorial, amb el tràmit previ del procediment oportú, deixarà sense efecte aquesta aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Declarar, en concret, la utilitat pública de la instal·lació elèctrica de distribució denominada Línia elèctrica aereosubterrània a 20 kV, S/C, des de CT Granadina 3 fins al suport núm. 13757 de la LASMT A 20 kV per a subministrament de l'EDAR i l'estació de bombament 2, al terme municipal de San Isidro, província d'Alacant, amb l'afectació a les finques que es detallen en l'annex a aquesta resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric, i de les seccions segona i tercera del capítol V del títol VII del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei de 16 de desembre de 1954, sobre expropiació forçosa, i adquirirà Iberdrola Distribución Eléctrica, SAU, la condició de beneficiari en l'expedient expropiatori.  
  
Igualment porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Quart  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Iberdrola Distribución Eléctrica, SAU, i a totes les administracions o organismes públics i empreses de serveis públics o serveis d'interés general que han intervingut o pogut intervindre en el procediment d'autorització, i les que han emés o van haver d'emetre condicions tècniques al projecte d'execució i les que van informar, o van haver d'informar, durant la tramitació de la declaració, en concret, de la utilitat pública als titulars dels béns i dels drets afectats, així com a la resta de persones interessades en l'expedient, d'acord amb el que preveu l'article 52 de la Llei de 16 de desembre de 1954, d'expropiació forçosa.  
Tot això de conformitat amb el que disposen els articles 10 i 17 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Contra aquesta resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia (ciutat administrativa 9 d'Octubre, c. Castán Tobeñas, núm. 77, València) en el termini d'un mes comptador a partir de l'endemà d'aquell en què tinga lloc la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 22 de febrer de 2017. El cap del Servei Territorial d'Indústria i Energia: Matías P. Mas Gisbert